Shtëpia e parë e gjelbër në brigjet lindore të Shteteve të Bashkuara
Kjo shtëpi në periferi të Uashingtonit është sa luksoze aq edhe miqësore për mjedisin
Ndërtuesi i kësaj shtëpie, West Group, ka shënuar sukses në të dy drejtimet. Mark Lowham është zyrtar i kësaj kompanie dhe kryetar i komisionit për “shtëpinë e gjelbër”. Në ndërtimin e kësaj shtëpie u vlerësua edhe çlirimi i gazit karbonik, krahas materialeve të riciklueshme si guri i përdorur për themelet. Rrugëza prej tulle shërben për të ruajtur bimët në shtratet e tyre. Shtëpia konsiderohet si ndërtesa e parë “pa gaz karbonik” në brigjet lindore të Shteteve të Bashkuara. Edhe pse ka një kuzhinë tepër moderne, shtëpia prodhon zakonisht më shumë energji elektrike nga sa përdor. Energjia për për këtë ndërtese prej 1200 metrash katrore sigurohet nga panelet diellore dhe turbinat e erës. Një sistem gjeotermal shërben për ngrohje dhe ajër të kondicionuar, sid he për instalimit hidraulike. Por të gjitha këto elemente kanë një çmim jo të ulët. Shtëpia është vënë në shitje për më shumë se dy milion dollarë. Por Mark Lowham thotë se të gjithë pronarët e shtëpive mund të ulin ndjeshëm çlirimin e gazit karbonik duke bërë disa ndryshime në shtëpi. Kjo shtëpi e gjelbër në Virginia ndihmon edhe për të mbledhur fonde për disa organizata bamirësie në zonë nga pagesa për vizitat në mjediset e saj të brendëshme.